Source: http://web.vecer.com/portali/vecer/v1/default.asp?kaj=3&id=2012061205795527
Timestamp: 2013-05-22 09:13:47+00:00

Document:
VECER.COM: Assange vložil zahtevo za ponovno odprtje primera
Datum: 12.6.2012 14:30:00 - Stran: Svet
Assange vložil zahtevo za ponovno odprtje primera
Ustanovitelj spletne strani WikiLeaks Julian Assange je danes na britansko vrhovno sodišče vložil zahtevo, naj ponovno obravnava vprašanje njegove izročitve Švedski
Ustanovitelj spletne strani WikiLeaks Julian Assange je danes na britansko vrhovno sodišče vložil zahtevo, naj ponovno obravnava vprašanje njegove izročitve Švedski. Vrhovno sodišče je sicer prejšnji mesec zavrglo Assangeovo pritožbo na odločitev o izročitvi Švedski, kjer je osumljen spolnih napadov.Hkrati je sodišče tedaj Assangeu odobrilo 14 dni časa za vložitev pisne zahteve za ponovno odprtje primera. Njegovi odvetniki, ki spodbijajo veljavnost sodbe, so to danes storili.Na vrhovnem sodišču so potrdili, da so dobili Assangeovo zahtevo, kdaj bo sodišče sprejelo odločitev, pa ni jasno. Sodišče lahko sicer zahtevo zavrne, zaprosi za pisna pojasnila ali pa opravi novo zaslišanje.40-letni Assange od aretacije v Veliki Britaniji pred 18 meseci vodi pravno bitko na britanskih sodiščih proti izročitvi Švedski, kjer ga želijo zaslišati zaradi obtožb dveh žensk o treh spolnih napadih in posilstvu, ki naj bi jih zagrešil v Stockholmu.Assange ostro zavrača obtožbe in trdi, da so bili spolni odnosi z obema sporazumni. Po njegovem mnenju so obtožbe na njegov račun politično vzpodbujene in povezane z objavami na WikiLeaksu, ki so bile najbolj odmevne prav v mesecih pred izdajo zapornega naloga.Assange je povzročil pravi vihar z objavo več deset tisoč ameriških diplomatskih depeš na spletni strani WikiLeaks. Te med drugim razkrivajo podrobnosti ameriške vojne proti terorizmu, odnose med velesilami ter pikantne podrobnosti o posameznih politikih. sta
Komentator:Joseph PaulicDatum:13.6.2012 6:07:00IP:69.121.137.124The whole IPv4 address spacesam zelo dvomim, da bi lahko L. Assange racunal, na pravicno ne politicno razsojo na Svedskem ali kjerkoli.Joe

References: sodišče 
 sodišče 
 sodišče 
 sodišče 
 sodišče 
 Sodišče